PRILOGA:

Merilo 1: Strokovna usposobljenost oseb, ki bodo izvajale svetovanje s področja ribištva

|  |  |  |
| --- | --- | --- |
| 1 | Končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (1. bolonjska stopnja)/visokošolska strokovna izobrazba (1. bolonjska stopnja) ali najmanj visokošolsko univerzitetno izobraževanje (1. bolonjska stopnja)/visokošolska univerzitetna izobrazba (1. bolonjska stopnja). | 0 |
| 2 | Končano najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja)/magistrsko izobraževanje (druga bolonjska stopnja)/magistrska izobrazba (druga bolonjska stopnja). | 5 |
| 3 | Pridobljen magisterij znanosti ali doktorat znanosti. | 8 |

Če bo svetovanje izvajalo več oseb, se vzame povprečje.

Merilo 2: Izkušnje oseb, ki bodo izvajale svetovanje

|  |  |  |
| --- | --- | --- |
| 1 | Do vključno dve leti dela na področju svetovanja ali dela na področju morskega ribištva. | 0 |
| 2 | Nad dve do vključno pet let dela na področju svetovanja ali dela na področju morskega ribištva. | 5 |
| 3 | Nad pet let dela na področju svetovanja ali dela na področju morskega ribištva. | 8 |

Če bo svetovanje izvajalo več oseb, se vzame povprečje.

Merilo 3: Reference koncesionarja

|  |  |  |
| --- | --- | --- |
| 1 | Koncesionar še ne izvaja svetovanja v ribištvu. | 0 |
| 2 | Koncesionar že izvaja svetovanje v ribištvu. | 5 |
| 3 | Koncesionar poleg svetovanja v ribištvu že izvaja še kakšno drugo svetovanje. | 8 |

Merilo 4: Reference oseb, ki bodo izvajale svetovanje

|  |  |  |
| --- | --- | --- |
| 1 | Oseba, ki bo izvajala svetovanje, ni član nobene strokovne (oziroma delovne) skupine v ribištvu niti ni bila član nobene strokovne (oziroma delovne) skupine v ribištvu v zadnjih petih letih ali ni sodelovala v nobenem projektu s področja morskega ribištva. | 0 |
| 2 | Oseba, ki bo izvajala svetovanje, je član najmanj ene strokovne (oziroma delovne) skupine v ribištvu ali je bila član najmanj ene strokovne (oziroma delovne) skupine v ribištvu v zadnjih petih letih ali je sodelovala vsaj v enem projektu s področja morskega ribištva v zadnjih petih letih. | 5 |
| 3 | Oseba, ki bo izvajala svetovanje, je član najmanj petih strokovnih (oziroma delovnih) skupin v ribištvu ali je bila član najmanj petih strokovnih (oziroma delovnih) skupin v ribištvu v zadnjih petih letih ali je sodelovala vsaj v petih projektih s področja morskega ribištva v zadnjih petih letih. | 8 |

Opomba: Strokovno skupino je imenoval minister, pristojen za ribištvo.

Če bo svetovanje izvajalo več oseb, se vzame povprečje.

Merilo 5: Lokacija prostorov za izvajanje javne službe

|  |  |  |
| --- | --- | --- |
| 1 | Lokacija prostora, kjer se bo izvajala javna služba, je izven območja naselij Izola, Koper, Piran, Ankaran oziroma je od ribiškega pristanišča oddaljena najmanj 200 metrov. | 0 |
| 2 | Lokacija prostora, kjer se bo izvajala javna služba, je na območju naselij Izola, Koper, Piran, Ankaran (oddaljenost prostora je več kot 200 metrov od ribiškega pristanišča, kjer ima privez najmanj deset ribiških plovil, ki izvajajo gospodarski ribolov). | 1,25 |
| 3 | Lokacija prostora, kjer se bo izvajala javna služba, je v ribiškem pristanišču, kjer ima privez najmanj deset ribiških plovil, ki izvajajo gospodarski ribolov, ali v njegovi neposredni bližini (največja oddaljenost do vključno 200 metrov od ribiškega pristanišča, kjer ima privez najmanj deset ribiških plovil, ki izvajajo gospodarski ribolov). | 2 |

Če se bo svetovanje izvajalo na več lokacijah več ribiških pristanišč, se točke po posameznih pristaniščih seštevajo.

Merilo 6: Vključenost koncesionarja v mednarodno sodelovanje na področju ribištva

|  |  |  |
| --- | --- | --- |
| 1 | Koncesionar ni član nobene mednarodne organizacije s področja ribištva ali ni sodeloval v nobenem mednarodnem projektu s področja morskega ribištva. | 0 |
| 2 | Koncesionar je že član najmanj ene mednarodne organizacije s področja ribištva ali je sodeloval najmanj v enem mednarodnem projektu s področja morskega ribištva v zadnjih petih letih. | 5 |
| 3 | Koncesionar je že član najmanj ene mednarodne organizacije s področja ribištva in najmanj ene druge mednarodne organizacije ali je sodeloval najmanj v treh mednarodnih projektih s področja morskega ribištva v zadnjih petih letih. | 8 |